stanford-oval/wikipedia huggingface dataset:
צבי מלחין
ביוגרפיה

מלחין נולד בפילגרמסהיין (Pilgramshain) שבגרמניה (כיום זולקייבקה (Zolkiewka) שבפולין). ב-1934 הוא ומשפחתו עלו ארצה בבריחתם מהעלייה הגואה באנטישמיות בפולין. אחותו פרומה ושלושת ילדיה, וכן 150 קרובי משפחה אחרים של מלחין, נספו בשואה.
בגיל 12 הצטרף ל"הגנה" ואחר כך הצטרף לצה"ל כמומחה חבלה וחומרי נפץ.
הוא שירת 27 שנים בארגוני הביון של ישראל - שירות הביטחון הכללי והמוסד למודיעין ולתפקידים מיוחדים. שימש מפקד יחידת קולוסוס שביצעה מבצעים מיוחדים באירופה. כמפקד המבצעים נטל חלק במספר רב של פעולות חשאיות והנהיג מספר פעולות שזכו לתהילה רבה. היה שותף לחשיפת המרגל הסובייטי ישראל בר (ביחד עם השב"כ) וכן הנהיג מבצע נגד מדענים נאצים שסייעו למצרים לפתח נשק נגד ישראל אחרי מלחמת העולם השנייה. זכה בשני פרסי ביטחון ישראל (האחד ב-1966 כחבר בצוות של יחידת קולוסוס והשב"כ).
המבצע המפורסם ביותר שמלחין השתתף בו התרחש ב-11 במאי 1960. במבצע זה מלחין, רפי איתן, צייד הנאצים משה תבור ומספר סוכני מוסד אחרים - תחת פיקודו הישיר של איסר הראל, נסעו לארגנטינה ושם לכדו את אדולף אייכמן, "התליין הראשי" של המשטר הנאצי.
באמצעות ערנותה של הקהילה היהודית בארגנטינה ועזרה ממקור חסוי בגרמניה הצליח "המוסד" לגלות את מקום הימצאו של אייכמן, ראש המדור היהודי באס אס, איש הביצוע בארגון השמדת יהודי אירופה ואחד מהוגי הפתרון הסופי, שהצליח להימלט ולהיעלם בתום מלחמת העולם השנייה למשך חמש עשרה שנה. אייכמן נלכד בפעולה של "המוסד" בפיקודו האישי של איסר הראל בשטח. צבי מלחין הוא שביצע את החטיפה בפועל. הוא קרא לו "רק רגע", לכאורה כדי לשאול אותו שאלה, ואז הפיל אותו אל הקרקע והתגלגל עמו אל תעלה בשולי הדרך. הוא נאבק עם אייכמן, ואז גרר אותו למכונית שבה חיכו לו סוכני "המוסד".
ב-1976 פרש מלחין מהמוסד ופנה לעסקים אזרחיים. הוא שינה את שמו לפטר מלקין והקדיש את זמנו לציור, מקצוע שהיה הכיסוי שלו בעת שירותו במוסד.
בנוסף, פרסם שישה ספרים ושימש כיועץ פרטי בינלאומי למלחמה בטרור.
מלחין בילה את שנותיו האחרונות בניו יורק. גופתו הובאה לקבורה בישראל, בבית העלמין קריית שאול. הוא הותיר אחריו אישה וארבעה ילדים.
מבצע פינאלה

בשנת 2018, יצא בנטפליקס הסרט מבצע פינאלה המספר את סיפור לכידתו של אדולף אייכמן. תסריט הסרט מתבסס על חומרים שונים כולל הספר "אייכמן בידיי", האוטוביוגרפיה של מלחין, שסיפק את בסיס הסיפור לסרט. הצילומים החלו בארגנטינה באוקטובר 2017 והסרט יצא לאקרנים בארצות הברית ב-29 באוגוסט 2018 וזכה לביקורות מעורבות מהמבקרים. את מלחין, גילם השחקן אוסקר אייזק.
הערות שוליים

↑  "How true is 'Operation Finale'? Director Chris Weitz talks us through the required changes". Metro US (באנגלית). 2018-08-30. נבדק ב-2018-08-31.
↑  "What 'Operation Finale' gets wrong about the hunt for Nazi monster Adolf Eichmann". The Washington Post. 30 באוגוסט 2018. נבדק ב-4 בספטמבר 2018. {{cite news}}:  (עזרה)
| --- | --- |
בקרת זהויות :  ICIA: 274708  NLI: 987007520899105171  PLWABN: 9810686227905606  BnF: cb12067263t (data)  GND: 118947818  ISNI: 0000 0001 1619 1815  LCCN: n88219135  MusicBrainz: e37b1e94-2206-42f8-8a8d-4a91440ed4e7  NKC: xx0031598  NTA: 075176696  RERO: 02-A000109772  RKD: 272003  SNAC: w6r52q6h  SUDOC: 028941047  VIAF: 35255839   WorldCat (עם VIAF): 35255839 
מתוך תיק הדפסים (1991) של מלחין שנוצר על-פי הציורים שיצר בעת מבצע לכידת אייכמן. אוסף סדנת ההדפס ירושלים
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
קטשופ בננה

| --- | --- |
בקבוק של קטשופ בננה
בקבוק של קטשופ בננה
 
 מאכלים
 סוג:  קטשופ פירות, מאכל בננה 
 ממציא:  מריה אורוסה 
 מרכיבים עיקריים:  בננה 
 
קטשופ בננה (או בשמו הנוסף "רוטב בננה") הוא רוטב פיליפיני פופולרי העשוי מבננות מרוסקות, סוכר, חומץ ותבלינים. צבעו הטבעי הוא חום אך הוא נצבע בצבע מאכל אדום כדי להידמות לקטשופ רגיל העשוי מעגבניות. קטשופ הבננה נוצר כאשר היה מחסור של עגבניות במהלך מלחמת העולם השנייה, ומנגד הייתה תפוקה גדולה של בננות.
מידע נוסף

במטבח הפיליפיני מוגש קטשופ בננה כרוטב עיקרי לצד מנות רבות: נקניקיות, המבורגרים, צ'יפס, דגים ועוד. סוג זה של קטשופ הוא מרכיב עיקרי בספגטי הפיליפני, מה שמעניק לו מתיקות רבה יותר לעומת הספגטי האיטלקי.
קטשופ הבננה מיוצא למדינות בהן יש ריכוז גדול של יוצאי הפיליפינים: ארצות הברית, איטליה, קנדה, בריטניה, ערב הסעודית, כוויית, הונג קונג, צרפת, שווייץ, אוסטרליה, ניו זילנד ואיחוד האמירויות הערביות.
פיתוח קטשופ הבננה מיוחס למהנדסת המזון הפיליפינית מריה י' אורוסה (María Orosa‏; 1893–1945).
צבי מונגאלה

| צבי מונגאלה |
| --- | --- |
 ראש מפוחלץ של צבי מונגאלה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צבאיים
שבט:: אנטילופות ערבה
סוג:: צבי אמיתי
מין:: צבי מונגאלה
שם מדעי
 Eudorcas albonotata ‏רוטשילד, 1903
תחום תפוצה


צבי מונגאלה (שם מדעי: Eudorcas albonotata), הוא מין אנטילופה בינונית בסוג צבי אמיתי האנדמי לדרום סודאן. הוא תואר לראשונה בשנת 1903 על ידי הזואולוג הבריטי-יהודי וולטר רוטשילד, וקרוי על שם אזור מונגלה הסודאני. צבי זה זהה כמעט לחלוטין לצבי תומסון, ומלבד התפוצה השונה שלהם ניתן להתבלבל ביניהם הנקל כשצבי מונגאלה קטן ממנו במקצת, וצבעי פרוותו דהויים יותר. שניהם נחשבו בעבר כתת-מינים של צבי אדום חזית.
תיאור

צבי מונגאלה מתאפיין בזוג קרניים גדולות וספיראליות והן מתחלקות לשתי צורות עיקריות בדומה לצבי תומסון: 1) הקרן ישרה כמעט לחלוטין עם זווית מועטה לאחור, והקצוות נוטות מעט כלפי קדימה. 2) הקרן צומחת לכיוון מעלה, מתעגלת לאחור וחוזרת כלפי קדימה בצורת "S". בצורה האחרונה הקרן כפופה באופן ניכר לאחור בדומה לצבי סומרינג, וזהו אחד מההבדלים הקלושים בינו לבין צבי תומסון. הקרניים עבות יחסית לכל אורכם ומסתיימות בשפיץ חד. הקרן מחורצת בכבדות בסביבות 14–22 טבעות גדולות ובולטות, וביניהם רווח ניכר. הן לזכרים והן לנקבות יש קרניים, אך של הנקבות דקות וקצרות יותר.
הפרווה של צבי מונגאלה קצרה וחלקה בדומה לצבאים רבים, וצבעה זהה לפרוות צבי תומסון: הגב והשוקיים בצבע חום אדמדם בהיר, וצדדי הבטן והצוואר בצבע חום צהבהב-חולי. הגרון, המותניים, העכוז, הגחון והחזה ולבנים, ומעל המותניים יש פס עבה בצבע שחור-פחם. הרגליים בצבע חום צהבהב בצד החיצוני, ולבן קרמי בצד הפנימי. הזנב בצבע שחור בולט. באופן כללי צבעי הפרווה דהויים יותר משל צבי תומסון.
סימוני הפנים של צבי מונגאלה דומים מאוד לצבי תומסון, אך הם בהירים ודהויים יותר. יש לו כתם חום אדמדם בצורת "Y" על המצח והחוטם, ובצידיו פסים לבנים-קרמים עבים המקיפים את העין וממשיכים עד ללוע. מתחתם יש פסים דקים יותר בצבע חום אדמדם או חום שוקולד כהה, ומתחת להם פסים דקיקים נוספים בצבע לבן-קרמי. סמוך לאף יש כתם שחרחר, ובין הקרניים כתם לבנבן. סימוני הפנים של צבי תומסון ברורים ובולטים יותר, כשהכתמים הכהים בצבע שחור עמוק, וכתמים הבהירים בצבע לבן בוהק. השפתיים והסנטר בצבע לבן קרם, ומתמזגים בדרך כלל עם הפסים הבהירים שבצידי העיניים. האוזניים בצבע חום בהיר בצד החיצוני, לבנבן בקצוות, ושחרחר-לבנבן בצד הפנימי.
גופו של צבי זה ארוך וצר, צווארו קצר יחסית, וראשו קטן ומשולש. רגליו ארוכות ודקיקות, פרסותיו קצרות וחדות ואוזניו ארוכות וצרות. העיניים גדולות ושחורות וסמוך להם חריצים שחורים המזרימים נוזל מהעיניים לבלוטות הריח הלבנות. הנחיריים שחורים ומחורצים. 
הזכרים גדולים במעט מהנקבות.
מידות גוף של צבי מונגאלה:
תפוצה ואקולוגיה

צבי מונגאלה כאמור אנדמי לדרום סודאן. הוא מצוי במחוזות ג'ונגליי ואקווטוריה המזרחית. יש ככל הנראה אוכלוסיות קטנות של צבאים שנכנסים מדי פעם לשטחה של מדינת גמבלה באתיופיה.
בית גידולו של צבי הוא בעיקר סוואנות בוציות, מישורים וחורשים דלילים הנמצאים במרחבי השיטפונות העצומים של ביצת סוד הסודאנית, הנוצרת על ידי הנילוס הלבן. גובה פני השטח הממוצע הוא כ-200 מטר. הטמפרטורות בתחומי מחייתם 20–30 מעלות, וכמות המשקעים הממוצעת היא 1,000-500 מילימטר לשנה.
צבי מונגאלה פעיל לאורך שעות היום בעדרים של 10–20 פרטים; בשעות החמות של היום הוא נח בצל העצים. בתקופת השיטפונות בסודאן צפיפות האוכלוסייה גבוהה למדי, ויש עדרים של מאות פרטים. מדי שנה צביי מונגאלה עושים נדידה עונתית צפונה ולאחר מכן חוזרים חזרה דרומה בעקבות המערכת האקולוגית המוזרה באזורים אלה שמלווה בשיטפונות רחבים ולאחר מכן צחיחות קיצונית. התזונה שלהם מבוסס בעיקר על עשבים, והם זקוקים לשתות מים מדי יום. בתקופות של השיטפונות הם רועים גם לצד עדרים גדולים של דאמאליסק הסהר וקובוס שחור רגל.
המערכת החברתית מבוססת על זכרים טריטוריאליים בודדים המחזיקים בשטחים, עדרי זכרים בוגרים וצעירים ללא שטח, ועדרי נקבות. במהלך עונת הרבייה כל זכר ינסה לגרום לעדרי הנקבות להיכנס לשטחו. ההיריון נמשך כ-184 ימים לאחריהם נולד עופר אחד או שניים, השוהה בימיו הראשונים חבוי בצמחייה. הוא נגמל לאחר 3 חודשים ומגיע לבגרות לאחר 9 חודשים לנקבות ו-18 חודשים לזכר.
מצב שימור

צבי מונגאלה מסווג על ידי IUCN במצב השימור ללא חשש (LC), בשל מספרים גדולים ויציבים וחוסר איומים משמעותיים בעתיד הקרוב. מגמת האוכלוסייה אינה ידועה. האוכלוסייה של צביי מונגאלה אינה נתונה ללחץ ציד רציני, בשל בית הגידול הבוצי והמימי שלו המקשה מאוד על הציידים להגיע אליו. עם כל זאת, במקרה וימשיך להיות חוסר הגנה מוחלט על חיות הבר באזורים אלה, המספרים שלו עלולים לרדת בסופו של דבר.
אומדן האוכלוסייה העולמי לצביי מונגאלה הוא 287,000 פרטים.
הערות שוליים

↑  צבי מונגאלה באתר הרשימה האדומה של IUCN
| צבאיים |
| --- | --- | --- |
| אנטילופות ערבה | אנטילופות ערבה |  |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |    |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |    |
| צבי דק-צוואר | צבי יחמורי • צבי גראנט • צבי סומרינג |    |
| צבי קלארק | צבי קלארק |    |
| צבי ג'ירפי | צבי ג'ירפי |    |
| אנטילופה הודית | אנטילופה הודית |    |
| דלגן | דלגן |    |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |    |
| סאיגות | סאיגות |    |
| סאיגה | סאיגה |    |
| אנטילופות סבך | אנטילופות סבך |    |
| אוריבי | אוריבי |    |
| צבי הסלעים | צבי הסלעים |    |
| אנטילופה ננסית | דלקרן המושק • אנטילופה מלכותית • אנטילופת בייטס |  |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |  |
| דוקרן | דוקרן הסטינבוק • דוקרן הכף • דוקרן שארפי |  |
| אנטילופת ביירה | אנטילופת ביירה |  |
צבי תומסון זהה כמעט לחלוטין לצבי מונגאלה.
צרוסיט

| --- | --- |

 תכונות המינרל
 הרכב כימי:  PbCO3
 מערך קריסטלוגרפי:  אורתורומבי
 צורת הגביש:  הגבישים הבודדים מופיעים בצורת מנסרות המסתיימות בפירמידות. כמו כן, מסיבי או בצורת כליה. גבישים תאומים מרושתים נפוצים מאוד.
 צבע:  לבן או חסר צבע. לעיתים צהוב, אפור או ירקרק.
 ברק:  ברק היהלום.
 שקיפות:  שקוף עד שקוף למחצה.
 פצילות:  טובה בשני כיוונים.
 שבירה:  המינרל פריך מאוד.
 קשיות:  3 עד 3.75 בסולם מוס
 משקל סגולי:  6.5
 שרטוט:  לבן
 מידע נוסף:  מקדם שבירה 2.07 (גבוה), פלואורסצנטי, אינו מתוסס במים.
 מינרלים נלווים:  גלנה, קלציט, בריט ואנגלסיט.
צֶרוּסִיט (ידוע גם כפחמת העופרת או עופרת לבנה) הוא מינרל קרבונטי הבנוי מעופרת (Pb) ופחמה (קרבונט CO3) והוא מחצב חשוב של עופרת. מקור שם המינרל משמו בלטינית "קרוסה" (cerussa) שפירושו "עופרת לבנה". ק. גסנר (K Gesner) מזכיר את המונח "קרוסה נטיבה" (Cerussa native) בספרו שיצא לאור ב-1565, וב-1832 כינה המינרלוג הצרפתי פרנסואה סולפיס בודן (François Sulpice Beudant) את השם קרוס (cruse) למינרל. את השם צרוסיט, המקובל כשם המינרל, טבע לבסוף הגאולוג האוסטרי וילהלם קרל ריטר פון היידינגר (Wilhelm Karl Ritter von Haidinger) ב-1845. בתקופה שקדמה לכך נהגו הכורים לכנות את המינרל "פצלת עופרת" או "עופרת לבנה".
צרוסיט נוצר כמינרל משני של בליה או התחמצנות של מרבצי עופרת כדוגמת גלנה (סולפיד העופרת). נמצאו דגימות של צרוסיט שבמרכזם גלעין של גלנה המדגימות תהליך חימצון שלא הסתיים. הצרוסיט מתגבש במערכת האורתורומבית ויוצר שורה איזומורפית עם ארגוניט. כמו הארגוניט נפוצה תופעת גבישים תאומים בצרוסיט, צורת הגבישים המרוכבים היא פסאודו משושה. בדרך כלל שלושה גבישים מחוברים על שתי פאות המנסרה, ויוצרים קבוצות של כוכבים בעלי שש קרניים, כשהגבישים חוצים זה את זה בזוויות של קרוב ל-60°. לגבישים בודדים, שכמעט ואינם מופיעים באופן טבעי, יש פאות חלקות ומבריקות. המינרל מופיע גם כגושים חסרי צורה ולעיתים בצורה סיבית. צבע המינרל בדרך כלל לבן או חסר צבע, לעיתים אפור או ירקרק ושקיפותו משתנה בין שקוף לשקוף למחצה. המינרל פריך מאוד ונשבר בצורת קונכייה. סוג של המינרל המכיל 7% של פחמת האבץ (סמיתסוניט) המחליפה את פחמת העופרת מכונה איגלסיאסיט (iglesiasite) על שם המקום בו אותר, איגלסיאס באי סרדיניה.
את המינרל ניתן לזהות בקלות בשדה בשל תכונותיו: גבישי תאומים, ברק יהלום ומשקל סגולי גבוה (6.5 בסולם מוס). הוא מתמוסס תוך כדי תסיסה בחומצה חנקתית מדוללת. חימום באש יגרום למינרל להינתך בקלות דבר המעיד על נוכחות העופרת.
גבישי צרוסיט. תצוגה בבניין הגאולוגיה שבאוניברסיטת ייל
דגימות גבישים מעולות נמצאו במקומות הבאים: מכרה פרידריכסזגן (Friedrichssegen) סמוך לנהר אמס (Ems) ליד העיר נסאו (Nassau) במדינת ריינלנד-פפאלץ שבגרמניה, יוהנגאורגנשטאט (Johanngeorgenstadt) שבסקסוניה, מיס (Mies) שבקנטון וו שבשווייץ, פניקסוויל בפנסילבניה, ברוקן-היל בניו סאות' ויילס שבאוסטרליה, המכרות של צואמב בנמיביה ומקומות נוספים. גבישים מחטיים עדינים ארוכים למדי נמצאו לפני זמן רב במכרה פנטיר גלייז (Pentire Glaze) בסמוך לכפר סנט. מינוור (St Minver) שבקורנוול, שבבריטניה. במקומות בהם מוצאים את המינרל הוא מצוי בכמויות ניכרות ומכיל עד 77.5% עופרת.
שימושים מסחריים

השימוש העיקרי בצרוסיט כיום הוא כמקור להפקת עופרת. "עופרת לבנה" היא מרכיב עיקרי בצבעי עופרת, צבעים שהשימוש בהם הופסק. בליעה של שבבי צבע מבוסס עופרת היא הסיבה הנפוצה ביותר להרעלת עופרת אצל ילדים. ב"עופרת לבנה" ובאצטט העופרת נעשה שימוש במהלך ההיסטוריה כמרכיב בתכשירי קוסמטיקה. בין השאר נכללה "עופרת לבנה" בתכשיר המכונה Venetian Ceruse שנועד להבהיר את עור הפנים שהיה מבוקש מאוד במאה ה-16, למרות שרוב המשתמשים בו היו מודעים לסכנת הרעלת העופרת. בין המשתמשים בתכשיר זה הייתה גם אליזבת הראשונה, מלכת אנגליה. השימוש בעופרת לבנה בתכשירי קוסמטיקה הופסק במדינות המערב.
הערות שוליים

↑  תעתיק נוסף מקובל הוא סרוסייט (בעקבות האנגלית)
צניר

צניר בנחל אורן
אחד הצנירים שבפארק הצנירים בקדומים.
צניר בנחל אורן
צניר בשווצריה הקטנה בנחל כלח
צניר בשביל הדסה
צניר (מאותו שורש של המילה צינור) הוא מצוק קעור.
צורה זאת מופיעה במקומות רבים בכרמל, בשומרון, ביהודה וכן במישור החוף (אזור קיסריה).
ישנן כמה דעות בדבר אופן היווצרותו של צניר. יש הטוענים שהסלע עבר המסה כימית, ונתבלה בעיקר באזור החולשה שבין שתי שכבות גאולוגיות; אחרים סוברים כי היה זה הרס גלי הים (גידוד ימי); וגרסה שלישית טוענת כי ההמסה היא תוצאה של זרימת מי-הנחל, ושבשחיקה המכנית פעלו גם האבנים וחומר הסחף שנישא במים.
ראו גם

פארק הצנירים
צנן

נחלות שבטי ישראל
צְנָן (גם: צַאֲנָן) הייתה עיר מקראית בשפלת יהודה, הנזכרת פעמיים בתנ"ך.
בתחילה, העיר נזכרת בספר יהושע, בתיאור ערי השפלה בנחלת שבט יהודה, באזור העיר לכיש: ”צְנָן וַחֲדָשָׁה וּמִגְדַּל גָּד”.
לאחר מכן, נזכרת העיר בנבואות החורבן של מיכה הנביא על ערי השפלה: ”עִבְרִי לָכֶם יוֹשֶׁבֶת שָׁפִיר עֶרְיָה בֹשֶׁת לֹא יָצְאָה יוֹשֶׁבֶת צַאֲנָן מִסְפַּד בֵּית הָאֵצֶל יִקַּח מִכֶּם עֶמְדָּתוֹ”.
העיר נזכרה, בהקשר המקראי שלה, גם אצל חז"ל.
במאה ה-19 הציע החוקר יהוסף שוורץ את זיהויה של העיר בכפר הקטן "צאנאברא", כחמישה ק"מ מזרחית לבית גוברין.
בחורבה, המכונה כיום "חורבת צנובר", שרידי חומות, מבנים, מערות רבות ופסיפס, ולצדה תל קטן עם חרסים החל מתקופת הברונזה הקדומה.
בשנות ה-70 של המאה ה-19 נעשה ניסיון לקנות אדמות ליישוב יהודי חקלאי במקום, בידי דוד גוטמן, ממייסדי פתח תקווה.
הערות שוליים

↑  ספר יהושע, פרק ט"ו, פסוק ל"ז.
↑  ספר מיכה, פרק א', פסוק י"א.
↑  תלמוד ירושלמי, מסכת עירובין,  פרק ה', הלכה ה'.
↑  תבואות הארץ, פרק ג', חלק ב'.
↑  מדריך ישראל - אנציקלופדיה שימושית לידיעת הארץ, כרך יהודה, 272-273.
↑  מדריך ישראל - אנציקלופדיה שימושית לידיעת הארץ, כרך יהודה, 272-273.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
צבי גילולה

| --- | --- |
אין תמונה חופשית
 לידה:  1945 (בן 79 בערך) חיפה, פלשתינה (א"י)
 מדינה:  ישראל
 השכלה:  האוניברסיטה העברית בירושלים 
 מעסיק:  אוניברסיטת שיקגו 
 פרסים והוקרה:  עמית האיגוד האמריקני לסטטיסטיקה (1989) 
 
צבי גילולה (באנגלית: Zvi Gilula; ‏נולד ב-1945) הוא פרופסור אמריטוס במחלקה לסטטיסטיקה באוניברסיטה העברית בירושלים, מרצה מן החוץ באוניברסיטת שיקגו ובבית ספר אריסון למנהל עסקים. מומחה בינלאומי בתחום משחקי המזל המורשים, חבר נבחר באיגוד הסטטיסטיקאים המלכותי ובאגודת הסטטיסטיקאים האמריקאית והיועץ המדעי של הוועדה הישראלית למדרוג. בעבר שימש כראש המחלקה לסטטיסטיקה באוניברסיטה העברית, וכסטטיסטיקאי של מפעל הפיס והלוטו. לאורך השנים פיתח תוכנת ניתוח משתנים קטגוריים, חלק מהתוכנות נמכרו לחברות פרטיות בארצות הברית ובסין. תוך שילוב מרכיבים פסיכולוגיים, אישיותיים וכלליים לשם שיווק נכון, אפקטיבי ורווחי, ויצירת נאמנות למותג.
ביוגרפיה

גילולה נולד בחיפה, הוריו הגיעו לישראל מפולין ובסרביה. את לימודיו באקדמיה החל בחוג לפילוסופיה ומתמטיקה. את לימודי הבוגר והמוסמך בסטטיסטיקה למד באוניברסיטה העברית, ובשנת 1978 הוציא גם את תואר הדוקטורט. החל משנת 1980 שימש כמרצה מן המניין באוניברסיטה העברית בירושלים, בשנת 1994 קיבל מינוי כפרופסור מן המניין.
שדה המחקר הנוכחי של גילולה הוא ניתוח נתונים קטגוריים, תוך שילוב יישומי שיווק. בין השנים 1986–2006 היה לעורך בכתב העת של אגודת הסטטיסטיקאים האמריקאים (Journal of the American Statistical Association) ובין השנים 2000–2007 היה לעורך במגזין הבינלאומי לחקר השיווק (International Journal of Marketing Research). לאחרונה, גילולה החל לפעול כיועץ מדעי בתחום ה-High Frequency Algo-Trading field.
מאמרים נבחרים

Gilula, Zvi, and Shelby J. Haberman. "Canonical analysis of contingency tables by maximum likelihood." Journal of the American Statistical Association 81.395 (1986): 780–788.
Gilula, Zvi. "Grouping and association in contingency tables: an exploratory canonical correlation approach." Journal of the American Statistical Association 81.395 (1986): 773–779.
Gilula, Zvi, and Shelby J. Haberman. "The analysis of multivariate contingency tables by restricted canonical and restricted association models." Journal of the American Statistical Association 83.403 (1988): 760–771.
Evans, Michael J., Zvi Gilula, and Irwin Guttman. "Latent class analysis of two-way contingency tables by Bayesian methods." Biometrika 76.3 (1989): 557–563.
Gilula, Zvi, and Abba M. Krieger. "Collapsed two-way contingency tables and the chi-square reduction principle." Journal of the Royal Statistical Society. Series B (Methodological) (1989): 425–433.
Gilula, Zvi, and Yaakov Ritov. "Inferential ordinal correspondence analysis: motivation, derivation and limitations." International Statistical Review/Revue Internationale de Statistique (1990): 99–108.
Ritov, Ya'Acov, and Zvi Gilula. "Analysis of contingency tables by correspondence models subject to order constraints." Journal of the American Statistical Association 88.424 (1993): 1380–1387.
Gilula, Zvi, and Shelby J. Haberman. "Prediction functions for categorical panel data." The Annals of Statistics (1995): 1130–1142.
Gilula, Zvi, and Shelby J. Haberman. "Dispersion of categorical variables and penalty functions: derivation, estimation, and comparability." Journal of the American Statistical Association 90.432 (1995): 1447–1452.
Rossi, Peter E., Zvi Gilula, and Greg M. Allenby. "Overcoming scale usage heterogeneity: A Bayesian hierarchical approach." Journal of the American Statistical Association 96.453 (2001): 20–31.
Gilula, Zvi, and Shelby J. Haberman. "Analysis of categorical response profiles by informative summaries." Sociological Methodology 31.1 (2001): 129–187.
Bornstein, Gary, and Zohar Gilula. "Between-group communication and conflict resolution in assurance and chicken games." Journal of Conflict Resolution 47.3 (2003): 326–339.
Gilula, Zvi, Robert E. McCulloch, and Peter E. Rossi. "A direct approach to data fusion." Journal of Marketing Research 43.1 (2006): 73–83.
Evans, Michael, Zvi Gilula, and Irwin Guttman. "Conversion of ordinal attitudinal scales: An inferential Bayesian approach." Quantitative Marketing and Economics 10.3 (2012): 283–304.
הערות שוליים

1 2  ZVI GILULA, אתר בית הספר למנהל עסקים של אוניברסיטת שיקגו.
↑  סגל בית ספר אריסון למנהל עסקים, אתר המרכז הבינתחומי הרצליה.
↑  אביאל מגנזי, אותם 6 מספרים בלוטו: "פעם ב-10,000 שנה", באתר ynet, 17 באוקטובר 2010
↑  אבי כצמן, הבלשן הפרופ' מרדכי גילולה הובא למנוחות, באתר הארץ, 19 באוגוסט 2002
| --- | --- |
בקרת זהויות :  NLI: 987007261753505171  MGP: 91932  VIAF: 214185255   WorldCat (עם VIAF): 214185255
פרסטון ביילי

| --- | --- |
אין תמונה חופשית
 לידה:  25 ביולי 2000 (בן 24) פורטלנד, אורגון, ארצות הברית
 מדינה:  ארצות הברית 
 תקופת הפעילות:  מ-2002 
 פרופיל ב-IMDb
 
פרסטון ביילי (באנגלית: Preston Bailey; נולד ב-25 ביולי 2000) הוא שחקן אמריקאי, המוכר בעיקר בתפקידו בתור קודי בנט בסדרה "דקסטר" (2007–2010; 2012) מבית שואוטיים.
ביוגרפיה

ביילי נולדה בפורטלנד, אורגון. הוא אחיו הצעיר של ברנן ביילי, גם הוא שחקן. משפחתו עברה לקליפורניה כשהיה בן חמש.
קריירה

ביילי התחל לשחק בפרסומות בגיל שנתיים. תפקידו הראשון היה בשנת 2005 בסדרת הטלוויזיה "רפואה שלמה" (אנ').
בשנת 2006 הוא שיחק בפיילוט לסדרת הטלוויזיה "Alpha Mom" של NBC. ביילי התארח בכמה טלוויזיה בהן "מחשבות פליליות", "איך פגשתי את אמא" ו"מספ7ים".
בשנת 2007, הוא החל לשחק בסדרת הטלוויזיה "דקסטר" בתפקיד חוזר בתור בנה של ריטה מורגן, קודי בנט, עליו היה מועמד לפרס האמן הצעיר.
הוא גם שיחק במספר סרטים. ביילי לוהק לתפקיד טימי ארמסטרונג בסרט העלילתי משנת 2008, "רק האמת". בשנת 2009 הוא השתתף בסרט העלילתי "Amusement", שצולם בבודפשט, הונגריה. באותה שנה הוא שיחק בתפקיד הראשי של בסרט הטלוויזיה "ילדי התירס".
בשנת 2011 הופיע בסדר הקולנוע לילדים "חופשת הקיץ של ג'ודי מודי" עליו היה מועמד לפרס האמן הצעיר.
בשנת 2014 שיחק לצד סת' מקפרלן בסרט הקולנוע "מיליון דרכים להתפגר".
בשנת 2020 שיחק לצד האריסון פורד בסרט הקולנוע "קול קדומים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Arctic Tale | ילד |  |
| 2008 | רק האמת (אנ') | טימי ארמסטרונג |  |
| 2009 | Amusement | מקס |  |
| 2010 | The Crazies | ניקולס פרנום |  |
| 2011 | חופשת הקיץ של ג'ודי מודי (אנ') | פרנק פרל |  |
| 2014 | In Your Eyes | קליי |  |
| 2014 | מיליון דרכים להתפגר | אלברט בן ה-12 |  |
| 2014 | By God's Grace | ג'ייקוב |  |
| 2018 | Pretty Broken | מונטי לו |  |
| 2020 | קול קדומים | נער |  |
| TBA | Growing up Gorman |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | רפואה שלמה (אנ') | דאגי נאולס | פרק: "We Wish You a Merry Cryst-Meth" |
| 2006 | מחשבות פליליות | אריק | פרק: "The Boogeyman" |
| 2007–2010; 2012 | דקסטר | קודי בנט | תפקיד חוזר (עונות 2–5) תפקיד אורח (עונה 7); 35 פרקים |
| 2007 | איך פגשתי את אמא | גננת | פרק: "Columns" |
| 2007 | מספ7ים | רנדי אמאטו | פרק: "The Art of Reckoning" |
| 2009 | ילדי התירס (אנ') | אייזק | סרט טלוויזיה של Syfy |
| 2009 | פילדלפיה זורחת | מאק הצעיר | פרק: "A Very Sunny Christmas" |
| 2010 | Glenn Martin, DDS | גלן הצעיר | פרק: "Camp" |
| 2010 | פשע מן העבר | טים מאלון | פרק: "One Fall" |
| 2010–2011 | Funny or Die Presents | סמי | 2 פרקים |
| 2011 | Eagleheart | ילד חירש | פרק: "Get Worse Soon" |
| 2012 | Sketchy | פול | סדרת רשת; פרק: "This Is 14" |
| 2013 | A Country Christmas Story | בילי | סרט טלוויזיה של Lifetime |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2009 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |  |
| 2009 | פרסי האמן הצעיר | ההופעה הטובה ביותר בסדרת טלוויזיה - שחקן צעיר בתפקיד משנה | דקסטר | מועמדות |  |
| 2010 | פרס גילדת שחקני המסך | ביצוע יוצא מן הכלל של אנסמבל בסדרת דרמה | דקסטר | מועמדות |  |
| 2010 | פרסי האמן הצעיר | ההופעה הטובה ביותר בסדרת טלוויזיה - שחקן צעיר חוזר בגיל 13 ומטה | דקסטר | מועמדות |  |
| 2011 | פרסי האמן הצעיר | ההופעה הטובה ביותר בסרט עלילתי - שחקן משנה צעיר בן עשרה ומטה | The Crazies | מועמדות |  |
| 2011 | פרסי האמן הצעיר | ההופעה הטובה ביותר בסדרת טלוויזיה - אורח בכיכובו של שחקן צעיר בן עשר ומטה | פשע מן העבר | מועמדות |  |
| 2011 | פרסי האמן הצעיר | ההופעה הטובה ביותר בסדרת טלוויזיה - שחקן צעיר חוזר בן עשר ומטה | דקסטר | מועמדות |  |
| 2012 | פרסי האמן הצעיר | ההופעה הטובה ביותר בסרט עלילתי - שחקן צעיר בן עשר ומטה | חופשת הקיץ של ג'ודי מודי | מועמדות |  |
| 2012 | פרסי האמן הצעיר | ההופעה הטובה ביותר בסרט עלילתי - צוות אנסמבל צעיר | חופשת הקיץ של ג'ודי מודי | זכייה |  |
הערות שוליים

1 2  "Beststuff Preston Bailey biography". bestuff.com. אורכב מ-המקור ב-18 בינואר 2013. נבדק ב-3 בינואר 2011. {{cite web}}:  (עזרה)
↑  'Dexter: New Blood' Showrunner Clyde Phillips Just Answered a Burning Question About Astor and Cody, Showbiz Cheat Sheet, ‏1 באוקטובר 2021
↑  "Preston stars as Isaac in Children of the Corn". TVguide.com. נבדק ב-3 בינואר 2011. {{cite web}}:  (עזרה)
↑  Andy Webster, ‘Judy Moody and the Not Bummer Summer’, ‏5 במאי 2011
↑  ‘Dexter’ Cast: Where Are They Now? Michael C. Hall, More, Us Weekly, ‏2 בינואר 2022
↑  Rollo Tomasi, THE CALL OF THE WILD (2020) Movie Trailer: Harrison Ford Has Adventures with a St. Bernard in the Alaskan Yukon, FilmBook, ‏4 באוקטובר 2019
↑  "33rd Annual Young Artist Awards". נבדק ב-7 במאי 2012. {{cite web}}:  (עזרה)
| --- | --- |
בקרת זהויות :  LCCN: no2011155336  VIAF: 187022988   WorldCat (עם VIAF): 187022988